b"\n_START_ARTICLE_\nSant Joan Baptista de Les\n_START_SECTION_\nDescripci\xc3\xb3\n_START_PARAGRAPH_\n\xc3\x89s una esgl\xc3\xa9sia de construcci\xc3\xb3 moderna d'entre els anys 1790 i 1819, segons l'autor Jos\xc3\xa9 Sarrate Forga constru\xc3\xafda sobre un altre edifici anterior, amb murs de ma\xc3\xa7oneria i paredat de llosa. Consta d'una sola nau amb volta de can\xc3\xb3 sobre quatre arcs torals de mig punt i cap\xc3\xa7alera plana, molt espaiosa i es conserva en bon estat. Cont\xc3\xa9 un retaule neocl\xc3\xa0ssic. A principis del segle XXI fou restaurat tot el seu exterior i s'hi reform\xc3\xa0 el baptisteri antic \xe2\x80\x94recte i m\xc3\xa9s estret que la nau\xe2\x80\x94 per tal d'acollir l'orfebreria, diferents rel\xc3\xadquies, talles escult\xc3\xb2riques en fusta i altres peces valuoses de la parr\xc3\xb2quia; tamb\xc3\xa9 es va consagrar l'altar i habilit\xc3\xa0 com a sales de catequesi els baixos de la rectoria._NEWLINE_El campanar rom\xc3\xa0nic i modificat al segle\xc2\xa0xvii, de 31,97 metres d'altitud, \xc3\xa9s una torre de planta quadrada formada per quatre cossos situada als peus de l'esgl\xc3\xa9sia al damunt del cor. La cel\xc2\xb7la t\xc3\xa9 quatre finestres d'arc de mig punt, una a cadascuna de les parets, d'on pengen campanes; est\xc3\xa0 rematat per un pati cobert, amb una balustrada i un rellotge d'esfera."